text: Vejle fejrer deres fire-dobbelt verdensmester
  19 december 2014 kl. 08.34
  Den fire-dobbelte VM medaljevinder Jeanette Ottesen fra Vejle Svømmeklub Triton bliver i dag fejret.
  Det har været et forrygende VM for Jeanette, der for nyligt blev ansat som elitekonsulent i Vejle Svømmeklub Triton.
  I starten af december vandt hun fire medaljer til Danmark og dermed til Vejle ved VM i kortbane svømning.
  Mesterskabet resulterede i en verdensrekord på 4x50 medley, guld på OL distancen 4x100 medley, sølv på 50 m butterfly og bronze på 100 m butterfly. Alle tiderne er samtidig danske rekord tider.
  Og i dag bliver hun så fejret i Vejle.
  